FTREIT  ลงทุนเพิ่ม 800 ล้านบาท ดันมูลค่าพอร์ตโฟลิโอโตกว่า 44,000 ล้านบาท
FTREIT เข้าลงทุนในทรัพย์ศักยภาพสูงของกลุ่มเฟรเซอร์ส พร็อพเพอร์ตี้ มูลค่า 800 ล้านบาท รับอนาคตทำเลยุทธศาสตร์อุตสาหกรรมและโลจิสติกส์ ย้ำสถานะกองทรัสต์ฯมูลค่าทรัพย์สินการบริหารจัดการรวมกว่า 4.4 หมื่นล้านบาท
24 ก.ย. 2564

รายงานข่าวจาก บริษัท เฟรเซอร์ส พร็อพเพอร์ตี้ อินดัสเทรียล รีท แมนเนจเม้นท์ (ประเทศไทย) จำกัด หรือ “FIRM” ประกาศแผนการเข้าลงทุนเพิ่มเติมมูลค่ารวม 800 ล้านบาทของ FTREIT ที่ได้เข้าลงทุนในทรัพย์ศักยภาพสูงจากกลุ่มบริษัท เฟรเซอร์ส พร็อพเพอร์ตี้ ประเทศไทยในเดือนกันยายน 2564สำหรับ การลงทุนครั้งนี้เป็นการลงทุนในกรรมสิทธิ์ในที่ดิน อาคารโรงงาน และคลังสินค้า รวมจำนวน 6 ยูนิต โดยทั้งหมดนี้ตั้งอยู่บนทำเลศักยภาพในจังหวัดกรุงเทพมหานคร อยุธยา และ ชลบุรี บนที่ดินขนาด 46 ไร่ 56 ตารางวา และพื้นที่อาคารโดยรวม 34,269 ตร.ม. โดยปัจจุบันทรัพย์ที่เข้าลงทุนมีอัตราการเช่าพื้นที่อยู่ที่ 100%ทั้งนี้ หลังการเข้าลงทุน FTREIT ยังครองสถานะกองทรัสต์อุตสาหกรรมและโลจิสติกส์ชั้นนำในประเทศไทย ด้วยมูลค่าทรัพย์สินรวมทั้งสิ้นกว่า 44,000 ล้านบาท ประกอบด้วยโรงงานและคลังสินค้าภายใต้การบริหารงาน (AUM) รวมทั้งสิ้น 642 ยูนิต และมีพื้นที่ให้เช่ารวมกว่า 2.06 ล้านตร.ม. ซึ่งทั้งหมดตั้งอยู่ในทำเลยุทธศาสตร์ที่สำคัญด้านอุตสาหกรรมและโลจิสติกส์ของประเทศไทย อาทิ อยุธยา ปทุมธานีสมุทรปราการ ปราจีนบุรี และอีอีซีนายพีระพัฒน์ ศรีสุคนธ์ กรรมการผู้จัดการ บริษัท เฟรเซอร์ส พร็อพเพอร์ตี้ อินดัสเทรียล รีท แมนเนจเม้นท์ (ประเทศไทย) จำกัด หรือ “FIRM” ในฐานะผู้จัดการกองทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์เพื่ออุตสาหกรรม เฟรเซอร์ส พร็อพเพอร์ตี้ หรือ “FTREIT” เผยว่าการเข้าลงทุนเพิ่มเติมครั้งนี้ เป็นการลงทุนในทรัพย์สินที่ตั้งอยู่บนทำเลศักยภาพซึ่งมีอัตราการเช่าสูงถึง 100% โดยมีกลุ่มผู้เช่าเป็นผู้ประกอบการในอุตสาหกรรมผลิตอุปกรณ์การแพทย์ โลจิสติกส์ สิ่งทอ และอุปกรณ์ส่องสว่าง ในโอกาสนี้บริษัทฯ ได้แต่งตั้งให้ กลุ่มบริษัท เฟรเซอร์ส พร็อพเพอร์ตี้ ประเทศไทย เป็นผู้บริหารอสังหาริมทรัพย์ทั้งในส่วนของการดูแลทางด้านการตลาด การขาย และการบริหารดูแลทรัพย์สินของโครงการต่อไปเนื่องจากเป็นผู้มีประสบการณ์และความเชี่ยวชาญในการบริหารจัดการทรัพย์สินมาอย่างยาวนาน"ในปีงบประมาณหน้า กองทรัสต์ฯ มีแผนที่จะลงทุนอย่างต่อเนื่อง โดยจะทำการศึกษาการเข้าลงทุนเชิงรุก ทั้งทรัพย์สินของทางสปอนเซอร์ และกลุ่มบุคคลอื่นเพื่อสร้างการเติบโตอย่างต่อเนื่องแก่พอร์ตโฟลิโอของกองทรัสต์ฯ" นายพีระพัฒน์  กล่าว